Noul Cod Silvic, aprobat joi de Guvern, atrage critici din partea organizațiilor pentru mediu. Chiar dacă sunt recunoscute unele aspecte pozitive, aceștia atrag atenția asupra efectelor ce le vor avea măsurile propuse.
Documentul aprobat la Guvern va merge la vot în Parlament.
Noul Cod Silvic. Aspecte pozitive observate de Agent Green
- "compensații pentru proprietarii privați de păduri care optează pentru moduri de administrare mai protective
- se înăspresc unele pedepse și se adaugă infracțiuni silvice noi menite să combată unele metode moderne de furt
- se interzic tăierile rase în ariile naturale protejate, dar se permit alte tipuri de tăieri în cicluri scurte de producție care presupun că arborii nu vor fi lăsați să trăiască și să crească mai mult de un sfert din durata lor de viață"
Noul Cod Silvic. Măsuri privind pădurile
Organizația Agent Green atrage atenția asupra unor aspecte din noul cod silvic:
- "măsurile propuse vor transforma pădurile native ale României în plantații similare celor din agricultură
- principala funcție a pădurii ar urma să devină cea de producție de lemn.
- alte funcții cheie precum cea socială, scut climatic, biodiversitate, recreere, protecția infrastructurii (drumuri, căi feroviare, linii electrice, lacuri de acumulare etc), protecția surselor de apă vor fi diminuate covârșitor.
- 838.000 de hectare cu păduri (aproximativ suprafața cumulată a Capitalei și a județului Cluj) care nu sunt incluse în fondul forestier național vor putea fi defrișate (tăiate definitiv); reglementarea acestora este relaxată de noul cod
- permite noi retrocedări ilegale masive din fondul forestier proprietate publică care au fost dintotdeauna ale statului
- fragmentează fondul forestier național
- se creează cadrul pentru înmulțirea construcțiilor și amenajărilor legale și ilegale în cuprinsul fondului forestier național
- se permite exploatarea peste volumul de lemn aprobat într-un deceniu
- se permite continuarea anumitor lucrări în baza unui amenajament silvic expirat
- se permit cele mai agresive tipuri de tăieri (progresive și rase) în lipsa amenajamentului pe proprietățile de pădure mai mici de 10 ha
- se permit tăieri rase pe suprafețe mai mari de 3 ha în anumite situații pentru care se acordă un termen mai mare de 2 ani pentru reîmpădurire
- împădurile situate în exteriorul ariilor naturale protejate se pot desfășura competiții și activități cu mijloace de transport offroad motorizate (ATV, enduro etc).
- nu se va produce mult așteptata reformă profundă a sectorului silvic
Noul Cod Silvic. Conflict de interese
Organizația mai atrage atenția asupra unui "conflict de interese și abuz".
În opinia reprezentanților acesteia, personalul ocoalelor silvice de regim care aparțin de societăți comerciale private este împuternicit să efectueze acțiuni de control, să constate contravenții și infracțiuni silvice, să oprească și să legitimeze persoane și să aplice sancțiuni.
"Toate aceste competente se suprapun cu cele acordate Gărzilor forestiere", menționează sursa citată.
Agent Green mai precizează că în noul cod silvic "nu se separă activitățile de reglementare și control către entități diferite și nici activitățile de administrare de cele de comercializare".
Noul Cod Silvic. Atribuții Romsilva
De asemenea, "Romsilva rămâne în continuare compania hibrid favorizată să dețină supremația (monopolul) pentru:
- piața produselor și serviciilor specifice FFN
- administrarea celor mai importante 22 arii naturale protejate (12 parcuri naționale și 10 naturale)
- sectorul de creștere, exploatare și ameliorare a cabalinelor"
În opinia organizației, "nu se reglementează o nouă structură independentă de ministerul mediului care să se ocupe exclusiv de comercializarea produselor pădurii".
Aceștia mai notează că
- "accesul public în pădure rămâne la mila administratorilor și a proprietarilor
- Romsilva primește dreptul nelimitat de a construi țarcuri în pădurea publică a statului în scopul creșterii și vânării în captivitate a animalelor sălbatice
- nu mai este prevăzută măsura confiscării mijlocului de transport surprins în timpul unei expediții ilegale".
Organizația Agent Green solicită Președintelui României să medieze între executiv, legislativ și societatea civilă în favoarea unui nou cod silvic.
Urmăriți Alba24.ro și pe Google News
Dacă ți-a plăcut articolul: